આધારભૂત સૂત્રો પાસેથી મળતી માહિતી મુજબ સિહોર શહેરના વોર્ડ નં-૯ ખાતે આવેલી એકતા સોસાયટીના રામદેવ નગર વિસ્તારમાં સિહોર નગરપાલિકા ના જ એક ચૂંટાયેલા અપક્ષ સભાસદ દ્વારા સરકારી જમીનમાં દબાણ કરી બનાવાયેલા પોતાના ઘરના ફળિયામાં અને તેઓના સંબંધીના ફળિયામાં જાહેર રસ્તો ન હોવા છતાં સરકાર દ્વારા સિહોર નગરપાલિકાને ફાળવવામાં આવેલી રોડ-રસ્તા ની ગ્રાન્ટમાંથી પેવર બ્લોકનું કામ કરાવવામાં આવી રહ્યું છે તેથી પાલિકાના જવાબદાર અધિકારી-પદાધિકારીઓ સામે પગલા લઈ આ કામ ગેરકાયદેસર હોવાથી વહેલી તકે રોકવામાં આવે તેવા મતલબની લેખિતમાં ફરિયાદ સિહોર કોંગ્રેસ પક્ષના જાગૃત કાર્યકર જગદીશભાઈ નમસા દ્વારા સિહોર પ્રાંત અધિકારી,જિલ્લા કલેક્ટર અને પ્રાદેશિક કમિશનર ને કરવામાં આવતા આ મુદ્દો ટોક ઓફ ધ ટાઉન બન્યો છે.